**Занятак**

па адукацыйнай вобласці “Мастацкая літаратура” для выхаванцаў другой малодшай групы

**Тэма: “Вандраванне па беларускіх народных казках”**

**Задачы:**

1. Садзейнічаць фарміраванню звязнага маўлення дзяцей у працэсе азнакамлення з казкай “ Кот, пеўнік і ліса”,
2. Забяспечыць умовы для зносін дзяцей на беларускай мове ў час інсцэніроўкі казкі.
3. Развіваць моўную актыўнасць у працэссе сумеснай дзейнасці, увагу, мысленне, памяць.
4. Далучаць дзяцей да багацця беларускай мовы, пашыраць уяўленне пра казку, як твор беларускай народнай творчасці.

**Папярэдняя работа**: чытанне беларускіх народных казак, гутаркі па іх зместу, разглядванне ілюстрацый, драматызацыя.

**Матэрыял:**куфар,малюнкі, настольны тэатр, лялька Надзейка.

**Пачатак заняткаў**

**Арганізацыя дзяцей.** Выхавацель прапануе дзецям сесці на крэселкі, таму што зараз прыйдзе госць.

**Сюрпрызны момант «Прывітанне**».

Мэта:фарміраванне ўменняў вітацца на беларускай мове, выкарыстоўваць, пры гэтым, розныя варыянты слоў

Абсталяванне: лялька Надзейка, куфар.

Раздаўся стук.

Дзеці, да нас зноў прыйшла лялька Надзейка. Давайце павітаемся з ёй. Добры дзень! А як яшчэ можна прывітацца па-беларуску? (прывітанне, добрай раніцы)

**Ход заняткаў**

1. **Гульнявое заданне “Назаві казку”**

Мэта: замацаванне знаёмых назваў беларускіх народных казак.

-А што гэта Надзейка нам прынесла? Куфар, а ў куфары што у нас? (дастае) Паглядзіце-малюнкі, да не простыя, а з казак. А вы добра ведаеце беларускія казкі? (Так). Добра, зараз мы гэта праверым. Прапаную вам пагуляць у такую гульню: я вам паказваю малюнак казкі, а вы ўспомніце, як называецца гэта казка. Калі здагадаецеся – падымайце руку.

Паказ малюнкаў з выявамі герояў казак.

1. **Творчае рухомае заданне “Пераўтварыся ў казачнага героя”**

Мэта: фарміраванне ўмення подбіраць рухі ў залежнасці ад характару героя.Развіццё ўвагі, творчасці пры стварэнні вобразу, спрыянне добраму настрою.

**Выхавальнік:** Малайцы. А зараз давайце погуляем у вясёлыя малюнкі. Паглядзіце, хто гэта? (назвалі) А давайце паходзім, як мядзведь (і г.д)

**5 малюнкаў**

Зайка-паскакалі

Ліса-крадзецца

Мядзведзь-кульгае

Пеўнік- маршыруе, махае крыламі

Курачка-квокча

Коцік-гладзіцца, мяўкае

1. **Тэатралізацыя беларускай народнай казкі**

Мэта: фарміраванне ўменняў слухаць і эмацыянальна ўспрымаць літэратурны твор, сачыць за развіццём сюжэту.

Надзейка, а што там яшчэ у куфары? Казачныя героі! Якія прыгожыя! Назавіце, хто гэта? І яны вам хочуць вам паказаць казку. Лялька Надзейкка таксама з вамі паглядзіць. (пасадзіць ляльку). Сядайце роўненька. Казка называецца “Кот, пеўнік і лісіца”

**Апавядальнік.** Жылі-былі коцік і пеўнік. Добра жылі, дружна. Коцік на паляванне хадзіў, а пеўнік есці варыў, хатку падмятаў, песні спяваў. Аднойчы пайшоў коцік на паляванне, а пеўнік зачыніў за ім дзверы, ды пачаў абед варыць. Бяжыць лісіца, убачыла хатку, падскочыла да акенца:

**Ліса.** Гэй, хто тут гаспадар?

**Пеўнік** — Я

**Ліса.** Пусці ў хатку.

**Пеўнік** — Чаго?

**Ліса.** — Пасяджу трохі, адпачну з дарогі.

**Апавядальнік.** Пеўнік добры быў, пусціў лісіцу ў хатку, а лісіца — цап! — ухапіла яго і панесла дадому. Апамятаўся пеўнік, закрычаў на ўвесь лес:

**Пеўнік** — Коце, браце!  
Мяне ліска нясе  
У высокія горы,  
У глыбокія норы,  
Па барах, да карчах,  
Аж бярэ мяне страх!..

**Апавядальнік.** Пачуў гэта коцік, прыбег, адабраў у лісіцы пеўніка і завёў яго назад у хатку.

**Коцік.** Ну, глядзі ж, друті раз не пускай лісіцу, бо цяпер я далей пайду і магу не пачуць цябе.

**Пеўнік** Добра,  не пушчу.

**Апавядальнік.** Зноў пайшоў коцік на паляванне. А лісіца — як тут была.

**Ліса.** Пеўнік, галубок, разумны лабок, адчыні!

**Пеўнік** Што табе трэба?

**Ліса.** Пазыч агню.

**Пеўнік**. Навошта?

**Ліса.** Буду ў печы паліць.

**Пеўнік.** Не адчыню, бо ты схопіш мяне.

**Ліса.** Ды не, больш не буду хапаць.

**Апавядальнік.** Паверыў пеўнік лісіцы і адчыніў дзверы. А тая — ухапіла яго і панесла. Пеўнік зноў пачаў клікаць коціка:

**Пеўнік.** Коце, браце!  
Мяне ліска нясе  
У высокія горы,  
У глыбокія норы,  
Па барах, па карчах,  
Аж бярэ мяне страх!..

**Апавядальнік**. Добра, што коцік далёка не адышоўся ад дому: пачуў ён пеўніка, прыбег і адабраў яго ад лісіцы.

**Коцік.** Ну,  калі ты і трэці раз адчыніш лісіцы дзверы, то бяда будзе: цяпер я пайду на паляванне яшчэ далей.

**Пеўнік.** Не,  больш я гэтай ліхадзейцы дзвярэй не адчыню.

**Коцік.** Глядзі ж!  І коцік пайшоў у самыя далёкія лясы.

**Апавядальнік**. Прыбегла лісіца:

**Ліса.** Пеўнік, галубок, разумны лабок, дай вугалёк!

**Пеўнік**. Не, цяпер я дзверы табе не адчыню!

**Ліса.** Дык ты праз акенца падай.

**Пеўнік.** Праз акенца можна.

**Апавядальнік**. Адчыніў ён акенца, а лісіца ўхапіла яго і панесла. Крычаў, крычаў пеўнік, ды коцік яго так і не пачуў: вельмі ж далёка ён зайшоў.

Прынесла лісіца пеўніка дахаты і загадала дочкам у печы паліць, з пеўніка крупнік варыць. А сама пайшла гасцей склікаць.

Вярнуўся з палявання коцік, бачыць — няма пеўніка. «Мусіць, яго зноў лісіца ўхапіла, — падумаў коцік. — Як жа яго цяпер з бяды выратаваць?»

Зрабіў ён скрыпачку галасістую ды пайшоў да лісіцы. Прыйшоў, сеў ля варот і зайграў, прыпяваючы:

— Тылі-тылі, скрыпіца,  
Тут сядзела лісіца,

**Ліса.** Як жа хораша нехта грае, пабягу паслухаю, а пеўніка зварыць яшчэ паспею.

**Апавядальнік.** Выбегла яна на двор ды і заслухалася. Пеўнік жа тым часам не драмаў: выскачыў з лісіцынай хаткі ды пабег з коцікам дахаты. Так і засталася лісіца ні з чым.

**Заканчэнне занятку**

**1. Падвядзенне вынікаў**

**Надзейка**: Як гэта казка называецца, ці спадабалася яна?

**Надзейка развітваецца.**

Надзейка: Вельмі прыемна было з вамі пагуляць. Дзякуй вам, дзеці, за прыемны час. Вы ўсе малайцы! Да пабачэння.

Выхавацель: Да пабачэння , лялька Надзейка! Прыходзь да нас яшчэ!

Самааналіз занятку

Занятак праводзіўся па адукацыйнай вобласці “Мастацкая літаратура” з выхаванцамі 2 малодшай групы. Вырашалісь праграмныя задачы: фарміраваць звязнае маўленне дзяцей у працэсе азнаямлення з казкай “Кот, ліса, і пеўнік”, забяспечыць умовы для зносін дзяцей на беларускай мове ў час інсцэніроўкі казкі, развіваць моўную актыўнасць у працэссе сумеснай дзейнасці, увагу, мысленне, памяць, далучаць дзяцей да багацця беларускай мовы, пашыраць уяўленне пра казку, як твор беларускай народнай творчасці

На занятку прысустнічала 12 выхаванцаў. Дзеці актыўныя, добразычлівыя, уважлівыя. Двое із іх ( Ігар, Акім)- сарамлівыя. Ім спатрэбілася дадатковая ўвага, таму імкнулася атрымаць індівідуальныя адказы, пры дапамозе пытанняў, славесна заахвочвала. Згодна тыпу занятку (азнаямляльнае), быў прадугледжан змест, які спрыяе рашенню задач. Задачы адпавядалі праграмным і ўзроставым патрабаванням.

Змест вучебнага матерыялу быў лагічна пабудаван, заданні з паслядоўным ускладненнем ( ад простага да складанага). У групе былі створаны ўмовы для эмоцыянальнай спагады дзяцей. Так, у пачатку выкарыстоўвалася гульня

“Прывітанне”, сюрпрызны момант садзейнічаў адвольнай увазе.

Выкарыстоўваліся наглядныя, славесныя метады і прыёмы. Асноўны метад- гульнявы (драматызацыя).

Часткі занятку былі ўзаемазвязаны, паслядоўны, лагічна пабудаваны.

На працягу занятку старалась гаварыць громка, выразна, для передачы вобраза героеў, у паволным тэмпе.

На працягу занятка старалася надаваць увагу ўсім дзетям. Васіліса, Саша хутка адцягваюцца, таму прасіла іх паўтарыць за дзецьмі. Дапаможнікі выкарыстаны на занятку яскравыя, адпавядалі патрабаванням. Размяшчэнне рацыянальна.

Лічу, што пастаўленыя задачы ў ходзе занятку былі вырашаны.

У дальнейшым неабходна звярнуць і надаць увагу на ўменне атрымліваць зваротную сувязь ад кожнага дзіцяці, далучаць у працу малаактыўных дзяцей.

Выхавацель Мацюк Э.С.